《赠欧阳令君十二咏并引 其十二 迓天恩》
明代·程敏政

民喜令君来，不喜令君去。令君可淹留，终当入朝著。

一日下徵可，行李戒徒御。却辞花县封，转上柏台署。

耿耿存去思，纷纷播芳誉。只应揽辔日，不忘鸣琴处。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。